વડોદારાના ગોરવા ખાતે રહેતી કોલેજીયન યુવતી સાથે સગીરવયના બળાત્કારીએ હેવાનિયત આચરી હોવાનો કિસ્સો બહાર આવ્યો છે. અમીન પાર્ટી પ્લોટ નજીક રવિવારે રાત્રે પોતાના બોયફ્રેન્ડ સાથે રહેલી યુવતીનું અપહરણ કરી સિંધરોટ ખાતે લઇ જઇ તેના પર બળાત્કાર ગુજારવામાં આવ્યો હતો અને તેની નગ્ન તસવીરો ખેંચી લીધી હતી, તેમજ 50 હજારની માંગણી કરવામાં આવી હતી. જો કે, ફરિયાદ થયાને પાંચ જ કલાકની અંદર પોલીસે આ બળાત્કારીને ઝડપી લીધો છે અને યુવતીને હોસ્પિટલમાં દાખલ કરવામાં આવી હોવાના અહેવાલ મળી રહ્યાં છે.